open-index/open-wikipedia-markdown huggingface dataset:
Βασίλειος Θεοδωροκάνος

Ο **Βασίλειος Θεοδωροκάνος** ήταν βυζαντινός στρατηγός και Κατεπάνω της Ιταλίας από τον Φεβρουάριο έως την άνοιξη του 1043. Ήταν αριστοκράτης πρώην φίλος και συμπολεμιστής του Γεωργίου Μανιάκη, όταν διορίστηκε για να πάει στη βυζαντινή Απουλία και την Καλαβρία και να αντιμετωπίσει τις εξεγέρσεις των Μανιάκη και Αργυρού το 1042 αντικαθιστώντας τον Πάρδο. 

Τον Φεβρουάριο του 1043 αποβιβάστηκε στο Μπάρι. Ο Αργυρός και οι Νορμανδοί προσπάθησαν να περικυκλώσουν το Οτράντο αλλά ο στόλος του Θεοσωρόκανου τους εμπόδισε. Ο Μανιάκης, όμως, έφυγε και αποβιβάστηκε στο Δυρράχιο με το στρατό του. Ο Αργυρός έκανε τελικά ειρήνη με τους βυζαντινούς και ο Θεοδωρόκανος αντικαταστάθηκε από τον Ευστάθιο Παλατινό. Στη συνέχεια, οδήγησε τον Βυζαντινό στόλο εναντίον της επιδρομής των Ρως τον Ιούλιο του 1043.

## Πηγές
* Gay, Jules, *L'Italie méridionale et l'empire Byzantin: Livre II*, Burt Franklin: New York, 1904.
* Chalandon, Ferdinand, *Histoire de la domination normande en Italie et en Sicile*, Paris, 1907.

Κατηγορία:Κατεπάνω της Ιταλίας
Κατηγορία:Βυζαντινοί ναύαρχοι
Κατηγορία:Βυζαντινοί του 11ου αιώνα
Ευστάθιος Παλατινός

Ο **Ευστάθιος Παλατινός** ήταν βυζαντινός στρατηγός και Κατεπάνω της Ιταλίας από το φθινόπωρο του 1045 έως τον Σεπτέμβριο του 1046. Η κύρια πηγή για τη διάρκεια της θητείας του, είναι το χρονικό του Λύκου του πρωτοσπαθάριου.

Είχε σταλεί στην βυζαντινή Ιταλία για να αντικαταστήσει τον Αργυρό όταν ο τελευταίος ανακλήθηκε στην Κωνσταντινούπολη. Έφτασε στο Οτράντο και ταξίδεψε στο Μπάρι, που ήταν η έδρα του κατεπάνω. Νικήθηκε κοντά Τάραντα από τον Νορμανδό κόμη της Απουλίας και της Καλαμβρίας Ντρόγκο. Επέστρεψε στο Μπάρι όπου συναντήθηκε με το νέο κατεπάνω κι αντικαταστάτη του Ιωάννη Ραφαήλ.

## Πηγές
* Chalandon, Ferdinand, *Histoire de la domination normande en Italie et en Sicile*, Paris, 1907.

Κατηγορία:Κατεπάνω της Ιταλίας
Κατηγορία:Βυζαντινοί του 11ου αιώνα
Πειρίθου κατάβασις

Η ***Πειρίθου κατάβασις*** ή ****** ήταν ένα από τα επικά ποιήματα που ο Παυσανίας απέδιδε στον Ησίοδο. 

Υποθέτουμε πως διηγιόταν την κάθοδο των δύο ηρώων στο βασίλειο του Κάτω Κόσμου με σκοπό να κλέψουν την Περσεφόνη που ο Πειρίθους την ήθελε για γυναίκα του. Από άλλες διηγήσεις γνωρίζουμε ότι ο Άδης κατάλαβε το σχέδιο τους και με δόλο τους έβαλε να καθίσουν στον *θρόνο της λήθης*. Έμειναν εκεί μαρμαρωμένοι για πολύ καιρό μέχρι που ήρθε ο Ηρακλής, ο οποίος κατόρθωσε να ελευθερώσει τον Θησέα, αλλά όχι και τον Πειρίθου που έμεινε για πάντα αλυσοδεμένος στον Κάτω Κόσμο. 
 
Από την *Πειρίθου κατάβασιν* δεν διασώθηκε κανένα απόσπασμα. Πιθανολογείται μόνο ότι οι 27-30 μισοκατεστραμμένοι στίχοι ενός παπυρικού αποσπάσματος, που περιγράφουν την συνάντηση του νεκρού Μελεάγρου με τον Θησέα και τον Πειρίθουν,  ανήκαν ίσως στο έπος αυτό. (Θα μπορούσαν βέβαια να ανήκουν και στη *[[Μινυάς (έπος)|Μινυάδα]]*, στην οποία επίσης, όπως μας πληροφορεί ο Παυσανίας, περιγραφόταν η κάθοδος του Θησέα και του Πειρίθου στον Άδη). 

## Παραπομπές


Κατηγορία:Αρχαία ελληνικά έπη
Νικηφόρος Δοκειανός

Ο **Νικηφόρος Δοκειανός** ήταν βυζαντινός στρατηγός και Κατεπάνω της Ιταλίας από το 1039 αντικαθιστώντας τον Μιχαήλ Σπονδύλη έως τον θάνατο του 1040.

Κατά την θητεία του έγινε η αποστασία του βυζαντινού στρατηγού Αρντουίνου ο οποίος προσχώρησε στις τάξεις του εξεγερμένου Αργυρού και των Νορμανδών. Σκοτώθηκε στο Άσκολι Σατριάνο στις αρχές του 1040, με τον θάνατό του, η εξέγερση επιταχύνθηκε.

## Πηγές
* Chalandon, Ferdinand, *Histoire de la domination normande en Italie et en Sicile*, Paris, 1907.

Κατηγορία:Κατεπάνω της Ιταλίας
Νικηφορος
Κατηγορία:Βυζαντινοί του 11ου αιώνα
Αρντουίνος του Μέλφι

Ο **Αρντουίνος του Μέλφι** ήταν βυζαντινός στρατηγός, Λομβαρδικής καταγωγής, που αγωνίστηκε αρχικά για τους Βυζαντινούς εναντίον των αράβων στη Σικελία και αργότερα εναντίον τους ως αρχηγός εξέγερσης και ηγέτης Νορμανδών μισθοφόρων.

Συμμετείχε με τους βυζαντινούς στη Σικελική εκστρατεία το 1038 υπό την ηγεσία του Γεώργιου Μανιάκη. Σύμφωνα με τον Αμάτους του Μοντεκασίνο, αρνήθηκε να παραδώσει ένα άλογο και συνελήφθη από το Βυζαντινό στρατηγό Μανιάκη, κατά συνέπεια, τιμωρήθηκε με ξυλοδαρμό. Μετά από αυτό το γεγονός ο Αρντουίνος με τους συμπολεμιστές του αλλά και με τους Νορμανδούς και το Βαράγγους που βρίσκονταν στον βυζαντινό στρατό εγκατέλειψαν τη Σικελία και επέστρεψαν στην ηπειρωτική χώρα.

Στην Ιταλική χερσόνησο, ο βυζαντινός κατεπάνω της Ιταλίας, Μιχαήλ Δοκειανός, διόρισε τον Αρντουίνο τοποτηρητή του Μέλφι. Σύντομα επαναστάτησε εναντίον της βυζαντινής αρχής της Απουλίας και ο ίδιος και οι Νορμανδοί του προσχώρησαν στην εξέγερση - σε εξέλιξη - του Αργυρού. Αλλά σύντομα ο ηγέτης της εξέγερσης, Ατερνούλφ πρίγκιπας του Μπενεβέντο, αυτομόλησε στους Βυζαντινούς και στη συνέχεια ο Αργυρός επίσης ηγέτης της εξέγερσης. Οι Νορμανδοί, παρακάμπτοντας τον Αρντουίνο, επέλεξαν διάδοχο του Αργυρού τον Γουίλιαμ, ο Αρντουίνος μετέπειτα χάθηκε από το προσκήνιο.

## Πηγές
* John Julius Norwich, *The Normans in the South 1016-1130*, London: Longman, 1967.

Κατηγορία:Βυζαντινοί στρατηγοί
Κατηγορία:Βυζαντινοί επαναστάτες
Κατηγορία:Λομβαρδοί
Κατηγορία:Βυζαντινοί του 11ου αιώνα
Αβουλχαρέ

Ο **Αβουλχαρέ** (Abulchar) ήταν βυζαντινός στρατηγός και διοικητής (κατεπάνω) της Ιταλίας από το 1063 έως το 1064 αντικαθιστώντας τον Συριανό. Πιθανολογείται ότι ήταν Σαρακηνός στην καταγωγή κι είχε σταλεί στη Σικελία για να συνάψει ειρήνη με τους Σαρακηνούς. Του είχε απονεμηθεί και το αξίωμα του Δούκα 

## Παραπομπές

 

Κατηγορία:Κατεπάνω της Ιταλίας
Κατηγορία:Βυζαντινοί του 11ου αιώνα
Κατηγορία:Βυζαντινοί δούκες
Εξακουστός Βοϊωάννης

Ο **Εξακουστός Βοϊωάννης** ήταν βυζαντινός στρατηγός και Κατεπάνω της Ιταλίας από το 1041 έως το 1042. Ήταν γιος του επίσης βυζαντινού στρατηγού Βασιλείου Βοϊωάννη. 

Αντικατέστησε τον Μιχαήλ Δοκειανό μετά την ήττα του τελευταίου στην Μάχη του Μοντεματζόρε στις 4 Μαΐου. Ο Βοϊωάννης είχε λιγότερες εισφορές και ενισχύσεις από τον Δοκειανό έχοντας στην διάθεση του μόνο Βάραγγους. Ο Βοϊωάννης αποφάσισε να προσπαθήσει να απομονώσει τους Λομβαρδούς αντάρτες στο Μέλφι κι επιδίωξε μάχη μαζί τους κοντά στο Μοντεπελόζο.

Σύμφωνα με τον Γουλιέλμο της Απουλίας, πριν από τη μάχη έκανε μια ομιλία στα στρατεύματα του με σκοπό να τους εμψυχώσει. Οι Νορμανδοί στρατοπέδευσαν στο Μόντε Σιρίκολο  και κατέλαβαν μια εφοδιοπομπή που προορίζονταν για το ελληνικό στρατόπεδο και ανάγκασε τους Βυζαντινούς σε μάχη, στην οποία ο Βοϊωάννης νικήθηκε και αιχμαλωτίστηκε (3 Σεπτεμβρίου 1041). Οι Νορμανδοί έδωσαν τον Βοϊωάννη σαν αιχμάλωτο στον Λομβαρδό Ατενούλφ του Μπενεβέντο. Ο τελευταίος δέχθηκε ένα μεγάλο ποσό λύτρα σε αντάλλαγμα για την απελευθέρωση του Βοϊωάννη. Έπειτα από την απελευθέρωση του ο Βοϊωάννης αντικαταστάθηκε ως καπετάνω από τον Συνοδιανό.

## Πηγές
* Chalandon, Ferdinand, *Histoire de la domination normande en Italie et en Sicile*, Paris, 1907.
* John Julius Norwich, *The Normans in the South 1016-1130*, Longmans: London, 1967.

Κατηγορία:Κατεπάνω της Ιταλίας
Αλάμα (Γρανάδα)

Η **Αλάμα ντε Γρανάδα** (στα ισπανικά: Alhama de Granada) είναι ένας δήμος της Ισπανίας που ανήκει στην επαρχία της Γρανάδας, στην Ανδαλουσία. Βρίσκεται στο δυτικό τμήμα της φυσικής επαρχίας (κομάρκας) της Αλάμα, στους πρόποδες του φυσικού πάρκου που διαμορφώνεται από την ομώνυμη οροσειρά και τις αντίστοιχες της Τεχέδα και της Αλμιχάρα, κάτι που της χαρίζει ήπια καλοκαίρια.

Είναι γνωστή για τα αραβικά της λουτρά, που είναι χτισμένα πάνω στα απομεινάρια των αντίστοιχων ρωμαϊκών, που της προσδίδουν και το όνομά της (*al-hama*) που στα αραβικά σημαίνει «το λουτρό». Είναι επίσης διάσημη για τα φυσικά φαράγγια που διασχίζει ο ποταμός Αλάμα που εντοπίζεται στα βόρεια του χωριού.

## Παραπομπές


Κατηγορία:Δήμοι της επαρχίας της Γρανάδας
Μπέργα

Η **Μπέργα** (στα καταλανικά και τα ισπανικά: Berga) είναι μια κωμόπολη, πρωτεύουσα της κομητείας του Μπεργεδά στην Καταλονία.

## Ιστορία

Το όνομα της πόλης και της κομητείας προέρχεται από το εθνικό όνομα *Bergistani*, που ονομάτιζε την ιβηρική φυλή που κατοικούσε στην περιοχή την εποχή της ρωμαϊκής κατάκτησης. Ο Τίτος Λίβιος αναφέρεται σε έναν οικισμό ονόματι *Castrum Bergium*, που πιθανότατα να βρισκόταν στην ίδια θέση με τη σημερινή. Κατά τον πρώιμο μεσαίωνα η Μπέργα κυβερνήθηκε ως έδρα μιας υποκομητείας που εξαρτάτο από την γειτονική κομητεία της Σερδάνια.

## Παραπομπές


Κατηγορία:Δήμοι της Καταλωνίας
Λόχα

Η **Λόχα** (ισπανικά: *Loja*) είναι δήμος της επαρχίας της Γρανάδας στην Ανδαλουσία. Αποτελεί μια κωμόπολη που αναδείχθηκε την περίοδο της Αλ-Άνταλους ως *Medina Lauxa* ενώ σήμερα βασίζεται κυρίως στη γεωργία. Η πιο γνωστή προσωπικότητα της ιστορίας της υπήρξε ο Ραμόν Μαρία Ναρβάεθ, στρατηγός του ισπανικού στρατού και πολλάκις πρωθυπουργός της Ισπανίας των μέσων του 19ου αιώνα. Τη διασχίζει ο ποταμός Χενίλ.

## Παραπομπές


Κατηγορία:Δήμοι της επαρχίας της Γρανάδας
Κοΐν

Το **Κοΐν** (στα ισπανικά: *Coín*) είναι μια κωμόπολη της επαρχίας της Μάλαγας στην Ανδαλουσία, πρωτεύουσα και κέντρο της φυσικής επαρχίας της Κοιλάδας του ποταμού Γουαδαλόρθε. Η οικονομία του είναι κατά βάση αγροτική αν και στο παρελθόν (ήδη από τη ρωμαϊκή εποχή) έζησε στιγμές οικονομικής άνθησης βάσει της εξόρυξης μαρμάρου.

## Παραπομπές


Κατηγορία:Δήμοι της επαρχίας της Μάλαγας
Κέρκωπες (έπος)

Οι ***Κέρκωπες*** ήταν ένα μικρό διασκεδαστικό ποίημα (ένα επύλλιο), το οποίο ο *ψευδο-Ηρόδοτος*, ο Πρόκλος και ο Αρποκρατίων απέδιδαν στον Όμηρο. 

Το ποίημα τοποθετούσε τη δράση των αδελφών Κερκώπων στην περιοχή της Οιχαλίας, και διηγιόταν τις πανουργίες τους και, τελικά, την σύλληψή τους από τον Ηρακλή, όταν προσπάθησαν να του κλέψουν τα όπλα του.

## Παραπομπές


Κατηγορία:Αρχαία ελληνικά έπη
Επικιχλίδες

Οι ***Επικιχλίδες*** ήταν ένα μικρό ερωτικό έπος (επύλλιο), το οποίο αρχαίοι συγγραφείς (όπως ο Κλέαρχος ο Σολεύς και ο Ησύχιος ο Μιλήσιος) απέδιδαν στον Όμηρο. Σύμφωνα με τον *ψευδο- Ηρόδοτο* οι *Επικιχλίδες* ήταν ένα από τα πολλά "παίγνια" [διασκεδαστικά δηλαδή ποιήματα] που έγραψε ο Όμηρος την εποχή που διέμεινε στην Βολισσό της Χίου.

Ο Αθήναιος, επικαλούμενος παλαιότερη μαρτυρία του ιστορικού Μέναιχμου, γράφει ότι το ποίημα ονομάσθηκε **, επειδή κάποτε ο Όμηρος τραγουδώντας το σε παιδιά έλαβε ως δώρο-ανταμοιβή *κίχλες* [κίχλη: το μικρό πουλί τσίχλα]. Ίσως όμως ο τίτλος αυτός να σχετίζεται και με την λέξη *, * που σήμαινε τα δυνατά γέλια ή τους καγχασμούς.

## Παραπομπές


Κατηγορία:Αρχαία ελληνικά έπη
Σπυρίδων Βρεττός

Ο **Σπυρίδων Βρεττός** του Αναστασίου (1902 – 17 Ιουνίου 1980) ήταν Έλληνας γιατρός και πολιτικός. Υπηρέτησε ως βουλευτής Αττικής από το 1961 ως το 1963.
## Σταδιοδρομία
Γεννήθηκε το 1902. Σπούδασε Ιατρική και εργάστηκε ως γιατρός. Ήταν παντρεμένος με τη Φιλομήλα Βρεττού και είχαν 1 γιο και 1 κόρη. Εξελέγη βουλευτής Υπολοίπου Αθηνών με την ΕΡΕ το 1961. Ήταν ξανά υποψήφιος με την ΕΡΕ στις εκλογές του 1963, χωρίς επιτυχία.
Πέθανε στην Αθήνα και κηδεύτηκε στις 18 Ιουνίου 1980 από το Πρώτο Νεκροταφείο.

## Παραπομπές


Κατηγορία:Βουλευτές Αθηνών
Κατηγορία:Βουλευτές εκλεγμένοι με την ΕΡΕ
Θεόδωρος Μανωλόπουλος

Ο **Θεόδωρος Μανωλόπουλος** (1900 - 16 Οκτωβρίου 1981) ήταν Έλληνας γιατρός με ειδικότητα στην Παθολογία, πτυχιούχος της Ιατρικής σχολής του Πανεπιστημίου Αθηνών που διετέλεσε βουλευτής και υπουργός. Γεννήθηκε το 1900 στην Ομβριακή Δομοκού του νομού Φθιώτιδας. Ως έφεδρος Αξιωματικός Υγειονομικού (ανθυπίατρος) έλαβε μέρος στις επιχειρήσεις του Ελληνικού Στρατού στη μικρά Ασία, στην εξαντλητική πορεία της Αλμυράς ερήμου και στη μάχη του Σαγγαρίου-Γκεούκ. Το 1924 εγκαθίσταται ως γιατρός στο Σαρίσαμπαν (σημερινή Χρυσούπολη ) του νομού Καβάλας και με προτροπή του καθηγητού στην Ιατρική σχολή Αθηνών,των τροπικών νοσημάτων, Ιωάννου Καρδαµάτη αναλαμβάνει την οργάνωση και εκμοντερνισμό των τοπικών υγειονομικών Υπηρεσιών για την καταπολέμηση των ελωδών νόσων και κυρίως της ελονοσίας. 

## Πολιτική σταδιοδρομία
Ο Θ. Μανωλόπουλος εξελέγη πολλές φορές βουλευτής. Για πρώτη φορά εξελέγη βουλευτής με το Λαϊκό Κόμμα στην εκλογική περιφέρεια Καβάλας στις εκλογές του 1935. Από την 28 Φεβρουαρίου 1946 και μέχρι τις εθνικές εκλογές του ιδίου έτους διετέλεσε νομάρχης Φθιώτιδας. Επανεξελέγη βουλευτής με το Λαϊκό Κόμμα το 1946 και το 1950 και με τον Ελληνικό Συναγερμό το 1951 και το 1952. Ως  βουλευτής αγωνίστηκε για την αντιμετώπιση του καπνικού ζητήματος και για την  υλοποίηση του έργου υδρεύσεως και αρδευτικού δικτύου της πεδιάδας του Νέστου. Τον Φεβρουάριο του 1955 προσχώρησε στο Κόμμα Προοδευτικών.  με το οποίο εξελέγη βουλευτής το 1961. 

Στις 23 Ιουνίου 1964 εξελέγη βουλευτής Καβάλας με την Ένωση Κέντρου με απόφαση του Εκλογοδικείου, αντικαθιστώντας στην έδρα το Θεόδωρο Λυμπερίδη. Διετέλεσε υπουργός Κοινωνικής Προνοίας στην κυβέρνηση του Ηλία Τσιριμώκου, από τις 20 Αυγούστου 1965 ως τις 17 Σεπτεμβρίου 1965.. Στη συνέχεια, στις 5 Οκτωβρίου 1965, ανέλαβε υπουργός Βορείου Ελλάδος στην κυβέρνηση του Στέφανου Στεφανόπουλου, ως τις 22 Δεκεμβρίου 1966.

Μετά αποσύρθηκε από την πολιτική και πέθανε το 1981, σε ηλικία 81 ετών. Κηδεύτηκε στις 17 Οκτωβρίου 1981 από τον ιερό ναό Αγίων Θεοδώρων του Πρώτου Νεκροταφείου Αθηνών. Ήταν παντρεμένος με την Κλεοπάτρα Μανωλοπούλου και είχαν παιδιά.

Το 1964 τιμήθηκε, για την κοινωνική προσφορά του, με τον Μεγαλόσταυρο του Τάγματος του Φοίνικος.

## Παραπομπές


Κατηγορία:Βουλευτές Καβάλας
Κατηγορία:Έλληνες υπουργοί Βορείου Ελλάδος
Κατηγορία:Έλληνες υπουργοί Κοινωνικής Πρόνοιας
Κατηγορία:Βουλευτές εκλεγμένοι με το Λαϊκό Κόμμα
Κατηγορία:Βουλευτές εκλεγμένοι με τον Ελληνικό Συναγερμό
Κατηγορία:Βουλευτές εκλεγμένοι με το Κόμμα Προοδευτικών
Κατηγορία:Βουλευτές εκλεγμένοι με την Ένωση Κέντρου
Κατηγορία:Νομάρχες Φθιώτιδας
Αδόλφος της Γερμανίας

Ο **Αδόλφος της Γερμανίας**, γνωστός και ως **Αδόλφος του Νάσσαου** (*Adolf von Nassau*, περ. 1250 – 2 Ιουλίου 1298) από τον Οίκο του Νάσσαου, ήταν κόμης του Νάσσαου από το 1276 περίπου και εκλέχτηκε βασιλιάς της Γερμανίας (*Βασιλιάς των Ρωμαίων*) από τις 5 Μαΐου 1292 έως την καθαίρεσή του από τους πρίγκιπες-εκλέκτορες το 1298. Ποτέ δεν στέφθηκε από τον Πάπα, ώστε να εξασφαλίσει τον τίτλο του Αυτοκράτορα της Αγίας Ρωμαϊκής Αυτοκρατορίας. Ήταν ο πρώτος στην ιστορία, σωματικά και ψυχικά υγιής κυβερνήτης της Αγίας Ρωμαϊκής Αυτοκρατορίας, που καθαιρέθηκε χωρίς παπικό αφορισμό. Ο Αδόλφος πέθανε λίγο αργότερα μαχόμενος κατά του διαδόχου του Αλβέρτου των Αψβούργων.

Ήταν ο δεύτερος στη διαδοχή των λεγόμενων Κόμητων Βασιλέων των διαφόρων συναγωνιζομένων οίκων των επίδοξων κόμητων και ένας από τους λεγόμενους Αυτοκρατορικούς κόμητες.

## Οικογένεια
Νυμφεύτηκε την Ιμάγκινα, κόρη του Γκέρλαχ Δ΄ κόμη του Ίζενμπουργκ-Λίμπουργκ και είχε τέκνα:
* Ροβέρτος/Ρούπρεχτ απεβ. 1304, μνηστεύθηκε την Αγνή των Πρεμυσλιδών, κόρη του Βεγκέσλαου Β΄ της Βοημίας.
* Γκέρλαχ Α΄ 1275-1361, κόμης του Νάσσαου.
* Βάλραμ Γ΄, κόμης του Νάσσαου.
* Αδελαΐδα απεβ. 1338, ηγουμένη του αββαείου του Κλάρενταλ.
* Μέχτιλντ πριν το 1280-1323, παντρεύτηκε τον Ροδόλφο Α΄ των Βίττελσμπαχ δούκα της Άνω Βαυαρίας.

## Παραπομπές


Κατηγορία:Οίκος του Νάσσαου
Κατηγορία:Κόμητες της Αγίας Ρωμαϊκής Αυτοκρατορίας
Κατηγορία:Ρωμαιοκαθολικοί
Κατηγορία:Βασιλείς των Ρωμαίων
Ρόντα

Η **Ρόντα** (στα ισπανικά: Ronda) είναι μια πόλη που βρίσκεται στα βορειοανατολικά της επαρχίας της Μάλαγας στην Ανδαλουσία. Το 2009 είχε 36.827 κατοίκους, όντας ο δεύτερος μεγαλύτερος δήμος του εσωτερικού της επαρχίας μετά την Αντεκέρα. Ως πόλη ανάγεται στη ρωμαϊκή *Arunda*, που συνέχισε να υφίσταται στην βησιγοτθική περίοδο αλλά έζησε το απώγειό της κάτω από αραβικό έλεγχο που ορίστηκε ως κέντρο της ευρύτερης περιοχής της Οροσειράς της Ρόντα. Η οχυρή της θέση, στην κορυφή ενός απόκρημνου λόφου, η δυνατότητα ελέγχου των μονοπατιών που οδηγούν στην Κάτω Ανδαλουσία και η ύπαρξη ευρέων καλλιεργήσιμων εδαφών στα περίχωρά της συνέβαλαν στην αύξηση της σημασίας της.

Χαρακτηριστικά γνωρίσματα της πόλης είναι το πολύ βαθύ φαράγγι που διαμορφώνεται γύρω από το ιστορικό της κέντρο από τον ποταμό Γουαδαλεβίν και το πλήθος ιστορικών μνημείων της, που την έχουν αναδείξει σε κύριο τουριστικό προορισμό της Ανδαλουσίας τα τελευταία χρόνια.

## Παραπομπές


Κατηγορία:Δήμοι της επαρχίας της Μάλαγας
Μπαένα

Η **Μπαένα** (στα ισπανικά: *Baena*) είναι ένας δήμος που βρίσκεται στην επαρχία της Κόρδοβας  στην Ανδαλουσία. Το 2014 είχε 20.207 κατοίκους. Το όνομά της προέρχεται από το όνομα του Baius, ενός ρωμαίου γαιοκτήμονα, που υπό αραβικό έλεγχο κατέληξε στο τοπωνύμιο Bayyana.

Χαρακτηριστικά γνωρίσματα της πόλης και της κομάρκας της είναι η μεγάλη και υψηλής ποιότητας παραγωγή ελαιόλαδου, που είναι ΠΟΠ, εξ ου και ο χαρακτήρας της ως «αγροτόπολη», δηλαδή το αστικό κέντρο μιας αγροτικής ενδοχώρας.

## Παραπομπές


Κατηγορία:Δήμοι της επαρχίας της Κόρδοβας
Μπάθα

Η **Μπάθα** (στα ισπανικά: Baza) είναι ένας δήμος που βρίσκεται στην επαρχία της Γρανάδας στην Ανδαλουσία. Το 2014 είχε 20.644 κατοίκους. Ως πόλη ανάγεται στη ρωμαϊκή *Basti*, που ως τοπωνύμιο μάλλον προέρχεται από το όνομα των Bastetani, μιας ιβηρικής φυλής που κατοικούσε στην περιοχή. Συνέχισε να υφίσταται στην βησιγοτθική περίοδο, όντας επισκοπική έδρα, ενώ από τους μουσουλμάνους αραβικό έλεγχο ονομάστηκε Batza.
left|thumb|Η Κυρία της Μπάθα, δείγμα ύστερης ιβηρικής τέχνης.
Η οικονομία της πόλης βασίζεται στην καλλιέργεια του αμύγδαλου και του κριθαριού και τις υπηρεσίες. Τρία χιλιόμετρα έξω από τον πυρήνα της εντοπίζονται τα απομεινάρια της ιβηρικής και ρωμαϊκής Basti.

## Παραπομπές


Κατηγορία:Δήμοι της επαρχίας της Γρανάδας
Γκουαδίξ

Το **Γκουαδίξ** (στα ισπανικά: Guadix) είναι ένας δήμος που βρίσκεται στην επαρχία της Γρανάδας στην Ανδαλουσία. Είναι μία από τις παλαιότερες πόλεις της Ιβηρικής καθώς ανάγεται στη ρωμαϊκή *Iulia Gemella Acci*, που ιδρύθηκε από τον Οκταβιανό Αύγουστο. Η σημερινή μορφή του ονόματός της ανάγεται στην αραβική περίοδο όταν ονομαζόταν από τους ντόπιους *wad ish*, δηλαδή «ποταμός Ις».

Χαρακτηριστικά γνωρίσματα της πόλης είναι ο μεγάλος αριθμός μνημείων που τη χαρακτηρίζει. Ιδιαίτερα αξιοπρόσεκτη είναι ο αναγεννησιακού τύπου καθεδρικός της και η αραβική της αλκαθάβα.
File:Guadix. Alcazaba 3.jpg| Η Αλκαθάβα του Γκουαδίξ
File:CATEDRAL DE GUADIX Duerme la Ciudad.jpg|Ο καθεδρικός της πόλης το βράδυ
File:Guadix. Palacio de los Marqueses de Villalegre.jpg|Παλάτι των μαρκησίων της Μπιγιαλέγρε


## Παραπομπές


Κατηγορία:Δήμοι της επαρχίας της Γρανάδας
Φώτιος Μακρής

Ο **Φώτιος Μακρής** του Γεωργίου (1904 - 3 Μαΐου 1980), ήταν Έλληνας συνδικαλιστής και πολιτικός. Διατέλεσε γενικός γραμματέας της ΓΣΕΕ για συνολικά 21 χρόνια (1945-46, 1948-65, 1966-69) και αποτέλεσε τον άνθρωπο - κλειδί για τον έλεγχο του εργατικού κινήματος από το μετεμφυλιακό ελληνικό κράτος. Συνεργαζόταν στενά με την ΚΥΠ και πολλές άλλες κρατικές υπηρεσίες με στόχο την καθυπόταξη οποιασδήποτε απόπειρας αριστερών δυνάμεων να εισχωρήσουν στην ΓΣΕΕ. Μαζί με τον Δημήτρη Θεοδώρου (πρόεδρος του Εργατικού Κέντρου Θεσσαλονίκης μεταξύ 1950 και 1969) υπήρξαν οι κυριότεροι εκπρόσωποι του φαινομένου που αποκλήθηκε «*εργατοπατερισμός*».

## Βιογραφία
Ο Μακρής γεννήθηκε το 1904 στην Ναύπακτο και εργαζόταν ως υπάλληλος της Ανώνυμης Ελληνικής Τηλεφωνικής Εταιρείας (ΑΕΤΕ) που εξελίχθηκε στον σημερινό ΟΤΕ. Ανέπτυξε συνδικαλιστική δράση από το 1934 και συνεργάστηκε με την δικτατορία Μεταξά. 

Τον Ιούλιο του 1945 διορίστηκε γενικός γραμματέας της ΓΣΕΕ, παραμένοντας ως τον Ιανουάριο του 1946, και ίδρυσε την *Εθνική Ριζοσπαστική Εργατική Παράταξη* (ΕΡΕΠ). Το 1946 εκλέχτηκε βουλευτής του δεξιού Λαϊκού Κόμματος και το 1948 έγινε ξανά γενικός γραμματέας της ΓΣΕΕ.

Παρέμεινε στην ηγεσία της ΓΣΕΕ ως το 1965, οπότε καθαιρέθηκε έπειτα από πίεση συνδικαλιστών της Ένωσης Κέντρου. Ο άνθρωπος που «ξήλωσε» τον Μακρή ήταν ο Γιάννης Σκουλαρίκης, νομικός σύμβουλος της ΓΣΕΕ και μεταπολιτευτικά υπουργός του ΠΑΣΟΚ. Ωστόσο ο Μακρής επανήλθε πολύ γρήγορα, το 1966, μετά την Αποστασία και την πτώση της Ένωσης Κέντρου, παραμένοντας γενικός γραμματέας ως το 1969, συνεργαζόμενος αρμονικά και με την Χούντα των Συνταγματαρχών.

Ο Μακρής υπήρξε για πολλά χρόνια συνεργάτης των κρατικών υπηρεσιών ασφαλείας, ενώ η διοίκησή του χαρακτηρίστηκε από εκτεταμένη νοθεία με «σωματεία - σφραγίδες», μαζικές διαγραφές αντιπάλων συνδικαλιστών με την κατηγορία της «συνοδοιπορίας» με τους κομμουνιστές, καθαίρεση διοικήσεων αντίπαλων σωματείων με δικαστικές αποφάσεις και σκανδαλώδη προσωπικό πλουτισμό του ίδιου και της έμπιστης ομάδας που τον περιέβαλλε.

Ταυτόχρονα αντίπαλος και συνεργάτης του Μακρή ήταν ο Δημήτρης Θεοδώρου (δωσίλογος επί Κατοχής), πρόεδρος του Εργατικού Κέντρου Θεσσαλονίκης για σχεδόν 20 χρόνια (1950-69), ο οποίος ξεκίνησε να αντιπολιτεύεται τον Μακρή από τα τέλη της δεκαετίας του 1950 με ακόμα περισσότερο δεξιές και αντικομμουνιστικές θέσεις, ως επικεφαλής της «*Επιτροπής Οργανώσεων Δημοκρατικής Λειτουργίας της ΓΣΕΕ*».

Ο Μακρής πέθανε στις 3 Μαΐου 1980, σε ηλικία 76 ετών και κηδεύτηκε από τον ιερό ναό Αγίων Θεοδώρων του Πρώτου Νεκροταφείου Αθηνών.

## Παραπομπές


Κατηγορία:Βουλευτές Αθηνών
Κατηγορία:Έλληνες συνδικαλιστές
Κατηγορία:Βουλευτές εκλεγμένοι με το Λαϊκό Κόμμα
Μητροπολίτης Χίου, Ψαρών και Οινουσσών Παύλος

Ο **Μητροπολίτης Παύλος** (κατά κόσμον **Παύλος Πολυμερόπουλος**, Καππά Καρδίτσας, 1922 - Χίος, 18 Οκτωβρίου 1966) ήταν Έλληνας θεολόγος, επίσκοπος της Εκκλησίας της Ελλάδος και Μητροπολίτης Χίου, Ψαρών και Οινουσσών.

## Βιογραφικά Στοιχεία
Ο Μητροπολίτης Παύλος Πολυμερόπουλος γεννήθηκε στην Καππά Καρδίτσας το 1922. Σπούδασε Θεολογία στη Θεολογική Σχολή του Πανεπιστημίου Αθηνών, από την οποία αποφοίτησε το 1950. Το 1955 μετέβη στο Παρίσι όπου πραγματοποίησε μεταπτυχιακές σπουδές στην Ψυχοπαιδαγωγική, και το 1959 έλαβε το πτυχίο του.

Χειροτονήθηκε Διάκονος και στη συνέχεια Πρεσβύτερος, λαμβάνοντας το οφφίκιο του Αρχιμανδρίτη από τον Μητροπολίτης Τριφυλίας και Ολυμπίας Δαμασκηνό (Χαντζόπουλο) το 1950. Χρημάτησε Ιεροκήρυκας και Πρωτοσύγκελος της Ιεράς Μητροπόλεως Τριφυλίας και Ολυμπίας από το 1950 έως το 1955. Από το 1955 έως το 1959 υπηρέτησε ως εφημέριος του Καθεδρικού Ιερού Ναού Αγίου Στεφάνου Παρισίων. Με την επιστροφή του στην Ελλάδα, ανέλαβε εκ νέου Ιεροκήρυκας της Ιεράς Μητροπόλεως Τριφυλίας και Ολυμπίας για ένα έτος. Το 1960 ανέλαβε εφημέριος στον Ιερό Ναό Αγίας Τριάδος Βύρωνος Αττικής και Διευθυντής Θείου Κηρύγματος της Αποστολικής Διακονίας της Εκκλησίας της Ελλάδος έως το 1965.

Στις 21 Νοεμβρίου 1965 χειροτονήθηκε Μητροπολίτης Χίου, Ψαρών και Οινουσσών, προεξάρχοντος του Μητροπολίτου Θεσσαλιώτιδος και Φαναριοφερσάλων Κύριλλου και συλλειτουργούντων των Μητροπολιτών Ιωαννίνων Σεραφείμ, Δημητριάδος και Αλμυρού Δαμασκηνού, Αλεξανδρουπόλεως και Τραϊανουπόλεως Ιωακείμ και Μυτιλήνης, Ερεσσού και Πλωμαρίου Ιακώβου. 

Απεβίωσε στη Χίο από πνευμονία στις 18 Οκτωβρίου 1966.

## Συγγραφικό Έργο
* "ΣΤΑ ΧΕΡΙΑ ΤΟΥ ΘΕΟΥ: ΓΟΝΕΙΣ ΚΑΙ ΠΑΙΔΙΑ", Αρχιμανδρίτης Παύλος Πολυμερόπουλος, Αθήνα 1964

Κατηγορία:Μητροπολίτες Χίου, Ψαρών και Οινουσσών
Κατηγορία:Επίσκοποι του 20ού αιώνα
Συνοδιανός

Ο **Συνοδιανός** ήταν βυζαντινός στρατηγός και Κατεπάνω της Ιταλίας για λίγους μήνες το 1042 (Φεβρουάριος-Απρίλιος). Διορίστηκε από τον Μιχαήλ Ε΄, μετά το θάνατο του αυτοκράτορα Μιχαήλ Δ΄. Ζήτησε αμέσως την παράδοση όλων των πρώην ελληνικών πόλεων της Απουλίας και άρχισε τη συγκρότηση στρατού για να τις ξαναπάρει πίσω όταν ανεκλήθη στην Απρίλιο 1042 από την αυτοκράτειρα Ζωή μετά το θάνατο του Μιχαήλ Β.

## Πηγές
* Ferdinand Chalandon, *Histoire de la domination normande en Italie et en Sicile*, Paris, 1907. 

Κατηγορία:Κατεπάνω της Ιταλίας
Κατηγορία:Βυζαντινοί του 11ου αιώνα
Καλοκυρός Δελφινάς

Ο **Καλοκυρός Δελφινάς** ήταν βυζαντινός στρατηγός και διοικητής (Κατεπάνω) της Ιταλίας ο οποίος αργότερα επαναστάτησε εναντίον του αυτοκράτορα Βασιλείου Β΄ και εκτελέστηκε.

Ο Δελφινάς, ο οποίος κατείχε και τους τίτλους του ανθύπατου και πατρικίου, ήταν οπαδός της ισχυρής εξ΄ Ανατολίας οικογένειας Φωκά και του ισχυρού υπουργού της Βυζαντινής Αυτοκρατορίας, παρακοιμώμενου Βασιλείου Λεκαπηνού, ο οποίος εξασφάλισε το διορισμό του ως κατεπάνω (ανώτερος στρατιωτικός διοικητής) της Νότιας Ιταλίας το 982.

Ο Δελφινάς κατείχε το αξίωμα μέχρι το 985, και εργάστηκε για την βελτίωση της θέσης των Βυζαντινών στη χερσόνησο, με τη βοήθεια τυχαίων εξωτερικών περιστάσεων: τον Ρωμαίο αυτοκράτορα Όθωνα Β΄ που είχε ηττηθεί στη Μάχη του Στίλο και πέθανε την επόμενη χρονιά (983), ενώ οι Άραβες ήταν απασχολημένοι σε εσωτερικές διαμάχες. Έτσι ο Δελφινάς ήταν σε θέση να εδραιώσει τον έλεγχό στο Θέμα Λογγοβαρδίας, και την ανακατάληψη της Άσκολι τον Δεκέμβριο του 982.

Λίγα χρόνια αργότερα, ο Δελφινάς προσχώρησε στην εξέγερση του Βάρδα Φωκά του Νεότερου κατά του αυτοκράτορα Βασίλειος Β΄, και στρατοπεύδεσε με το στρατό του στην Χρυσούπολη στο Βόσπορο απέναντη από την πρωτεύουσα, την Κωνσταντινούπολη. Εκεί, στα τέλη του 988 ή στις αρχές του 989, δέχθηκαν επίθεση από τον Βασίλειο Β και τους βαράγγους του και νικήθηκαν. Ο Δελφινάς συνελήφθη και εκτελέστηκε είτε με σταύρωση ή με ανασκολοπισμό, μια ασυνήθιστα σκληρή τιμωρία που προοριζόταν ως μια προειδοποίηση προς οι άλλους στρατηγούς και είναι χαρακτηριστικό ότι εκτός από τον Δελφινά, μόνον άλλος ένας αξιωματικός των στασιαστών συνελήφθη κι εκτελέστηκε κατά τη διάρκεια αυτού του εμφύλιου πολέμου, και ακόμη και αυτό δεν είναι βέβαιο. Μια στήλη στη μνήμη του Δελφινά είχε ανεγερθεί στο σημείο της εκτέλεσής του, επιβεβαιώνεται η παρουσία της ως τα μέσα του 11ου αιώνα.

## Παραπομπές


## Πηγές
*
*

Κατηγορία:Κατεπάνω της Ιταλίας
Κατηγορία:Βυζαντινοί επαναστάτες
Κατηγορία:Βυζαντινοί Πατρίκιοι
Κατηγορία:Βυζαντινοί του 10ου αιώνα
Περιοχή Ντοντόμα

Η **Περιοχή Ντοντόμα** (Αγγλικά: *Dodoma Urban District*, Σουαχίλι: *Wilaya ya Dodoma*) (πρώην Αστική Περιοχή Ντοντόμα *(Dodoma Urban District)*), είναι μία από τις 7 Περιοχές ή Επαρχίες στην Περιφέρεια Ντοντόμα *(Dodoma Region)* της Τανζανίας. Στα βόρεια συνορεύει με την Αγροτική Περιοχή Ντοντόμα *(Dodoma Rural District)*, στα ανατολικά με την Περιοχή Μ-πουάπουα *(Mpwapwa Region)*, στα νότια από την Περιφέρεια Ιρίνγκα *(Iringa Region)* και από τα δυτικά με την Περιφέρεια Σινγκίντα *(Singida Region)*. 

Σύμφωνα με την Εθνική Απογραφή του 2012 στην Τανζανία, ο πληθυσμός στην **Αστική Περιοχή Ντοντόμα** ήταν 410.956.

## Τμήματα
Η **Επαρχία Ντοντόμα** ή **Αστική Επαρχία Ντοντόμα**, διαιρείται διοικητικά σε 37 Τμήματα:

## Δείτε επίσης
* Διοικητικές υποδιαιρέσεις της Τανζανίας
* Περιφέρεια Ντοντόμα
* Ντοντόμα

## Σημειώσεις


## Παραπομπές


Κατηγορία:Επαρχίες της Περιφέρειας Ντοντόμα
Κατηγορία:Επαρχίες της Τανζανίας
Κωνσταντίνος Ώπος (κατεπάνω)

Ο **Κωνσταντίνος Ώπος** ήταν βυζαντινός στρατηγός και διοικητής (κατεπάνω) της Ιταλίας από το 1033 έως 1038. Αντικατέστησε τον Μιχαήλ Πρωτοσπαθάριος. Την ίδια εποχή στην Ιταλία αναφέρεται ο στρατηγός Λέων Ώπος που είναι πιθανόν να είναι το ίδιο πρόσωπο. 

Οι κύριες πηγές της θητείας του είναι ο Λύκος πρωτοσπαθαρίος και το Ανώνυμο Χρονικό. Ο  Κωνσταντίνος προστάτης μονής κοντά στην Τροία, τον Νοέμβριο του 1034. Στο 1037, ο σουλτάνος της Τυνησίας, Sharaf ad-Dawla αλ-Mu'izz ιμπν Badis, έστειλε το γιο του Αμπνταλάχ εναντίον του εμίρη της Σικελίας Αχμάντ αλ Ακχάλ. Ο Αλ Ακχάλ νικήθηκε και προσέφυγε στον Κωνσταντίνο. Την επόμενη χρονιά ο Κωνσταντίνος αντικαταστάθηκε από τον Μιχαήλ Σπονδύλη.

## Πηγές
* Gay Jules (1904), *L'Italie méridionale et l'empire Byzantin: Livre II*, New York: Burt Franklin.

Κατηγορία:Κατεπάνω της Ιταλίας
Ταχυόνιο

Το **ταχυόνιο** είναι ένα υποθετικό στοιχειώδες σωματίδιο, το οποίο περιέχει φανταστική μάζα, όπως θεωρεί η 26 διαστάσεων μποζονική θεωρία χορδών. Τα ταχυόνια ωστόσο αποτελούν σωματίδια τα οποία έχουν λάβει το όνομά τους εξαιτίας της ασύλληπτης ταχύτητάς τους η οποία είναι πάντα μεγαλύτερη από το c, δηλαδή την ταχύτητα του φωτός που είναι ίση με 299.792.458 m/s. Το παράξενο με τα ταχυόνια είναι πως η ταχύτητά τους αυξάνεται όταν η ενέργειά τους μειώνεται και ότι χρειάζεται άπειρη ενέργεια για να ελαττωθεί η ταχύτητά τους στην ταχύτητα του φωτός.

## Εξωτερικοί σύνδεσμοι
* 
* 

Κατηγορία:Υποθετικά στοιχειώδη σωμάτια
Κατηγορία:Θεωρία χορδών
Κατηγορία:Ταξίδι στον χρόνο
Γιάννης Τριανταφύλλου

Ο **Γιάννης Τριανταφύλλου** είναι Έλληνας βετεράνος ποδοσφαιριστής του Μακεδονικού Κοζάνης και του Άρη Θεσσαλονίκης, με τον οποίο αγωνίστηκε στις δύο πρώτες χρονιές της Α' Εθνικής.

## Καριέρα
Ο Τριανταφύλλου ξεκίνησε την ποδοσφαιρική του καριέρα από την Κοζάνη και τον τοπικό Μακεδονικό και σε ηλικία 22 ετών μεταγράφηκε στον Άρη Θεσσαλονίκης, ο οποίος εκτός των άλλων, ανέλαβε τα έξοδα της στέγασης, σίτισης αλλά και των σπουδών του παίκτη.. Με την ομάδα των "κίτρινων" αγωνίστηκε για πρώτη φορά στον πρώτο αγώνα τους στην πρώτη εθνική κατηγορία, στις 25 Οκτωβρίου 1959, όταν ήλθαν ισόπαλοι εκτός έδρας με την Δόξα Δράμας.

Αγωνίστηκε σε πενήντα αγώνες με την ομάδα της Θεσσαλονίκης ως κεντρικός αμυντικός, με αξιομνημόνευτες τις εμφανίσεις του στους αγώνες με την ΑΕΚ και τον Ηρακλή, όπου ο Άρης κέρδισε με 3-1 και 0-2 αντίστοιχα.

Αποχώρησε από τον Άρη το καλοκαίρι του 1961.

## Στατιστικά



## Παραπομπές


## Πηγές

* *Την καρδιά αν ρωτήσεις ποτέ... Αυτοί που μας έφτασαν ως τα εκατό*, ISBN 978-960-93-5927-6
* Τριανταφύλλου Γιάννης | aris.re

Κατηγορία:Έλληνες ποδοσφαιριστές
Κατηγορία:Ποδοσφαιριστές Άρη Θεσσαλονίκης
Κατηγορία:Αμυντικοί ποδοσφαιριστές
Στέλιος Πέρρος

Ο **Στέλιος Πέρρος** είναι Έλληνας πρώην ποδοσφαιριστής, ο οποίος αγωνιζόταν ως επιθετικός στην ομάδα του Άρη Θεσσαλονίκης από το 1957 μέχρι το 1963.

## Καριέρα
Ο Πέρρος ξεκίνησε την ποδοσφαιρική του καριέρα από τον Μελιτέας Θεσσαλονίκης και μεταγράφηκε στον Άρη το καλοκαίρι του 1957. Κατά την πρώτη του χρονιά με τους "κίτρινους" έπαιξε ως δεξιός εξτρέμ σε εννέα αγώνες του πρωταθλήματος Θεσσαλονίκης, σκοράροντας δύο τέρματα στον αγώνα κατά του Μακεδονικού με 6-1, στις 24 Νοεμβρίου 1957.

Την επόμενη σεζόν, οδήγησε τον Άρη στην κατάκτηση του τοπικού τίτλου, πετυχαίνοντας πέντε τέρματα σε δέκα αγώνες, ενώ στην τελική φάση του πανελλήνιου πρωταθλήματος σκόραρε έξι ακόμη φορές σε δεκατρείς αγώνες. Καλύτερη του εμφάνιση στο πρωτάθλημα Θεσσαλονίκης ήταν στις 23 Νοεμβρίου 1958, όταν πέτυχε τα δύο γκολ της ομάδας του στη νίκη με 2-0 κατά του Ηρακλή, ενώ στην τελική φάση πέτυχε δύο γκολ στον εναρκτήριο αγώνα κατά της Δόξας Δράμας, όπου οι "κίτρινοι" επιβλήθηκαν με 3-0, όπως και στο 4-0 κατά του Παναιγιάλειου στις 18 Φεβρουαρίου 1959.

Στις πρώτες χρονιές της Α' Εθνικής, ο Πέρρος αποτέλεσε βασικό κομμάτι της ομάδας του Άρη, σκοράροντας τέσσερις φορές το 1959-60 και άλλες δύο το 1960-61. Το τελευταίο του γκολ, το πέτυχε στον εκτός έδρας αγώνα κατά του ΠΑΟΚ στις 19 Νοεμβρίου 1961, όπου άνοιξε το σκορ στο 15ο λεπτό, αλλά μετά τον καταλογισμό πέναλτι υπέρ του γηπεδούχου, αποβλήθηκε με κόκκινη κάρτα λόγω διαμαρτυρίας.

Την επόμενη χρονιά, αγωνίστηκε σε μόλις έναν αγώνα, στις 18 Νοεμβρίου 1962 κατά του Ολυμπιακού. Το καλοκαίρι του 1963, αποτέλεσε παρελθόν για την ομάδα της Θεσσαλονίκης.

## Στατιστικά



## Παραπομπές


## Πηγές

* Βασίλης [άγνωστο επίθετο], *Την καρδιά αν ρωτήσεις ποτέ...Αυτοί που μας έφτασαν ως τα εκατό*, αυτοέκδοση, 2014. ISBN 978-960-93-5927-6
* Πέρρος Στέλιος | aris.re

Κατηγορία:Έλληνες ποδοσφαιριστές
Κατηγορία:Ποδοσφαιριστές Άρη Θεσσαλονίκης
Κατηγορία:Επιθετικοί ποδοσφαιριστές
Αγροτική Περιοχή Ντοντόμα

Η **Αγροτική Περιοχή Ντοντόμα** *(Dodoma Rural District)*, είναι μία από τις 5 Περιοχές ή Επαρχίες στην Περιφέρεια Ντοντόμα της Τανζανίας. Στα Βόρεια συνορεύει με την Περιοχή Κοντόα *(Kondoa)*, στα Ανατολικά με την Περιοχή Κόνγκουα *(Kongwa)*, στα Νότια από την Περιοχή Ντοντόμα *(Dodoma Urban District)* και από τα Δυτικά με την Περιφέρεια Σινγκίντα *(Singida)*.

Σύμφωνα με την Εθνική Απογραφή του 2002 στην Τανζανία, ο πληθυσμός στην Αγροτική Περιοχή Ντοντόμα ήταν 440.565.

## Τμήματα
Η **Αγροτική Επαρχία Ντοντόμα**, διοικητικά διαιρείται σε 48 Τμήματα:

## Δείτε επίσης
* Διοικητικές υποδιαιρέσεις της Τανζανίας
* Περιοχή Ντοντόμα
* Ντοντόμα

## Σημειώσεις


## Παραπομπές


Κατηγορία:Επαρχίες της Περιφέρειας Ντοντόμα
Κατηγορία:Επαρχίες της Τανζανίας
Βεντσεσλάβος Δ΄ της Βοημίας

Ο **Βεντσεσλάβος Δ΄** o *Οκνηρός* (Διεθνώς: *Wenceslaus* ή *Wenceslas*, 26 Φεβρουαρίου 1361 – 16 Αυγούστου 1419) ήταν, κληρονομικά από το 1363, βασιλιάς της Βοημίας (ως *Βεντσεσλάβος&nbsp;Δ΄*) και το 1376 εκλέχτηκε βασιλιάς της Γερμανίας (επισήμως *βασιλιάς των Ρωμαίων*). Υπήρξε ο τρίτος μονάρχης της δυναστείας του Λουξεμβούργου στη Βοημία, επίσης ο τρίτος στη Γερμανία.

μικρογραφία|αριστερά|200px|Ο Βεντσεσλάβος Δ΄ της Βοημίας.

## Βιογραφικά στοιχεία
Ο Βεντσεσλάβος γεννήθηκε στην αυτοκρατορική πόλη της Νυρεμβέργης και ήταν γιος του αυτοκράτορα Καρόλου Δ΄ της Βοημίας & Γερμανίας και της Άννας των Πιαστ-Σιλεσίας, κόρης του Ερρίκου Β΄ δούκα της Σβιντνίτσα. 

Σε ηλικία μόλις δύο ετών, το 1363, ο πατέρας του τον έστεψε βασιλιά της Βοημίας και το 1373 του εξασφάλισε το εκλεκτοράτο του Βραδεμβούργου. Έτσι όταν το 1376 ο Κάρολος Δ΄ υποστήριξε την εκλογή του Βεντσεσλάβου ως "βασιλιά των Ρωμαίων" (διάδοχο), δύο από τους επτά ψήφους των πριγκίπων-εκλεκτόρων ήταν εκείνη της Βοημίας και του Βραδεμβούργου, που κατείχαν ο αυτοκράτορας και ο γιος του αντίστοιχα. Το 1400 ο Βεντσεσλάβος καθαιρέθηκε από "βασιλιάς των Ρωμαίων", αλλά συνέχισε να είναι βασιλιάς της Βοημίας μέχρι το τέλος του.

Ο Βεντσεσλάβος απεβίωσε στις 16 Αυγούστου 1419 από καρδιακή προσβολή, κατά τη διάρκεια ενός κυνηγιού σε ένα δάσος στα προάστια της Πράγας, αφήνοντας τη χώρα του σε βαθιά πολιτική κρίση. Τον θάνατό του ακολούθησαν σχεδόν δύο δεκαετίες συγκρούσεων, που ονομάζονται Πόλεμοι των Χουσιτών, οι οποίοι επικεντρώθηκαν στις εκκλήσεις για θρησκευτική μεταρρύθμιση του Γιαν Χους και ήταν ωθούμενοι από τη λαϊκή οργή, που προκάλεσε το μαρτύριό του.

## Οικογένεια
Ο Βεντσεσλάβος νυμφεύτηκε δύο φορές, πρώτα στις 29&nbsp;Σεπτεμβρίου 1370 με την Ιωάννα της Βαυαρίας, κόρη του Αλβέρτου Α΄ δούκα της Βαυαρίας, γόνο της δυναστείας του Βίττελσμπαχ, μετά το θάνατο της οποίας, στις 31&nbsp;Δεκεμβρίου 1386 (που φέρεται ότι κατασπαράχθηκε από ένα από τα αγαπημένα κυνηγόσκυλα ελαφιών του Βεντσεσλάβου), παντρεύτηκε την πρώτη εξαδέλφη της, Σοφία των Βίττελσμπαχ, κόρη του Ιωάννη Β΄ δούκα της Βαυαρίας, στις 2&nbsp;Μαΐου 1389. Δεν κατάφερε να κάνει παιδιά με τις συζύγους του.

## Πρόγονοι

## Παραπομπές


## Εξωτερικοί σύνδεσμοι
* 

Κατηγορία:Δούκες του Λουξεμβούργου
Κατηγορία:Οίκος του Λουξεμβούργου
Κατηγορία:Κόμητες της Αγίας Ρωμαϊκής Αυτοκρατορίας
Κατηγορία:Ρωμαιοκαθολικοί
Κατηγορία:Βασιλείς της Βοημίας
Κατηγορία:Βασιλείς των Ρωμαίων
Μεσογειακό σαμιαμίδι

Το **Μεσογειακό σαμιαμίδι** (*Hemidactylus turcicus*, Linnaeus, 1758) είναι μικρόσωμη σαύρα της οικογένειας Gekkonidae. Απαντά στη Μεσόγειο, ενώ έχει επεκταθεί σε πολλά μέρη του κόσμου, με ανθρωπογενή κυρίως μέσα.

Πρόκειται για ένα από τα πιο ευπροσάρμοστα ερπετά του κόσμου. Είναι νυκτόβιο ερπετό και ιδιαίτερα ευκίνητο και γρήγορο. Τις κρύες μέρες του χειμώνα γίνεται νωχελικό. Σε περίπτωση που νοιώσει απειλή παράγει ήχους κινδύνου. Είναι ένα από τα ελάχιστα ερπετά που παράγουν ήχους. 

Το σαμιαμίδι είναι ένα ερπετό εντελώς ακίνδυνο και παράλληλα ωφέλιμο. Τρέφεται με μικρά αρθρόποδα και έντομα όπως π.χ. μύγες, κουνούπια, σκόρους συμβάλλοντας έτσι στον έλεγχο των πληθυσμών τους.

## Γεωγραφική κατανομή
Το Μεσογειακό σαμιαμίδι εντοπίζεται σε χώρες της Μεσογείου (Ισπανία, Ελλάδα, Αίγυπτος, Τουρκία, Ιταλία, Αλγερία, Μαρόκο, Τυνησία  

Λιβύη, Συρία, Ιορδανία, Κύπρος, Γαλλία, Αλβανία, Μαυροβούνιο, Ισραήλ, Κροατία, Λίβανος, Πορτογαλία, Μάλτα, Σλοβενία, Βοσνία και Ερζεγοβίνη), αλλά επίσης και στην Ασία (Ιράν, Σαουδική Αραβία, Υεμένη, Πακιστάν κ.α.) και την Αφρική (Κένυα, Σομαλία κ.α.). Έχει επίσης εισαχθεί σε πολυάριθμα μέρη του πλανήτη, όπως στην Αμερική (Παναμάς, Πουέρτο Ρίκο, Μεξικό, Κούβα, Η.Π.Α. κ.α.).

Στην Κύπρο ονομάζεται **μισιαρός**.

## Μορφολογία
Το μήκος τους φτάνει συνήθως τα 10 cm μαζί με την ουρά. Το δέρμα του είναι ημιδιάφανο και καλύπτεται από μικροσκοπικές φολίδες. Το χρώμα του είναι συνήθως φαιό ως λευκόφαιο, αλλά έχει και τη δυνατότητα να προσαρμόζεται στο περιβάλλον που ζει (για παράδειγμα σαμιαμίδι που ζει σε σε σκουρόχρωμο έδαφος ή πέτρωμα μπορεί να έχει σκούρο καφέ χρώμα).

Το κεφάλι του είναι κοντό και πλατύ, τα μάτια του μαύρα, χωρίς κινητά βλέφαρα, αλλά με μια προστατευτική μεμβράνη, σχετικά μεγάλα κατάλληλα για νυκτόβια διαβίωση και η ουρά του ιδιαίτερα μακριά σε σχέση με το υπόλοιπο σώμα.

Τα τέσσερα πόδια του στα πέλματα σχηματίζουν σειρές από φυλλώδεις δομές (lamellae) οι οποίες αποτελούν συστοιχίες από τριχίδια (setae), καθένα εκ των οποίων αποτελείται από ένα κύριο σώμα το οποίο καταλήγει σε πολυάριθμες σπαθοειδείς διακλαδώσεις (spatulae). Λόγω αυτού συγκολλώνται πολύ ισχυρά σε μία επιφάνεια χωρίς να χάνουν τη δυνατότητα ταχείας αποκόλλησης. Αυτό δίνει τη δυνατότητα να περπατά η και να μένει ακίνητο επάνω σε τοίχους η και στην οροφή. Μπορεί ακόμα να σκαρφαλώσει και σε λείες επιφάνειες όπως το γυαλί.

## Αναπαραγωγή
Τα θηλυκά γεννούν συνήθως 1-2 αυγά, 2 με 3 φορές το χρόνο. Τα αυγά είναι μικρά, σφαιρικά και σκληρά και προσκολλώνται σε επιφάνειες.

## Εχθροί
Εχθροί του είναι σχεδόν όλα τα μεγαλύτερά του σαρκοφάγα ζώα που είναι αρκετά γρήγορα για να το πιάσουν. Συνήθως αν πιαστεί από έναν εχθρό ρίχνει την ουρά του, η οποία κινείται για λίγο, ώστε να τραβήξει την προσοχή του εχθρού και η σαύρα να φύγει. Η ουρά μπορεί να αναγεννηθεί αργότερα. Πάντως, πρόκειται για δειλό ζώο που εμφανίζεται λίγες φορές τις στιγμές δηλαδή που ψάχνει για τη τροφή του.

## Παραπομπές


Κατηγορία:Σαύρια
Κατηγορία:Ερπετά της Ευρώπης
Κατηγορία:Ερπετά της Κύπρου
Αριστόκριτος ο Μιλήσιος

Ο **Αριστόκριτος** ήταν γραμματικός και ιστορικός του 1ου (;) π.Χ. αιώνα.
 
Έγραψε τα έργα **' και **' (μια πολεμική διατριβή), από τα οποία διασώθηκαν λίγα αποσπάσματα.

## Παραπομπές


Κατηγορία:Αρχαίοι Έλληνες συγγραφείς
Κατηγορία:Αρχαίοι Έλληνες γραμματικοί
Κατηγορία:Αρχαίοι Έλληνες ιστορικοί
Κατηγορία:Αρχαίοι Μιλήσιοι
Αριστόκριτος (μανιχαίος)

Σύμφωνα με τα *Ψευδοκλημέντεια*, ο **Αριστόκριτος** (5ος μ.Χ. αι.) ανήκε στην αίρεση των Μανιχαίων και είχε συγγράψει ένα βιβλίο με τίτλο *[[Θεοσοφία (σύγγραμμα)|Θεοσοφία]]*, στο οποίο προσπαθούσε να καταδείξει ότι ο Χριστιανισμός, ο Ιουδαϊσμός, ο Μανιχαϊσμός και ο «Ελληνισμός» (δηλαδή η *εθνική θρησκεία* των αρχαίων Ελλήνων) ήταν «εν καὶ τὸ αυτό δόγμα», δεν είχαν δηλαδή ουσιαστικές διαφορές μεταξύ τους.

## Παραπομπές


Κατηγορία:Αρχαίοι Έλληνες συγγραφείς
Ματέο Κόβασιτς

Ο **Ματέο Κόβασιτς** (κροατικά: *Mateo Kovačić*, 6 Μαΐου 1994) είναι Κροάτης επαγγελματίας ποδοσφαιριστής που αγωνίζεται στην Εθνική Κροατίας και στη Πρέμιερ Λιγκ για την Μάντσεστερ Σίτι. Αγωνίζεται συνήθως στη θέση του κεντρικού χαφ, αλλά η δεξιότητα του του επιτρέπει να αγωνιστεί και σε άλλες θέσεις του κέντρου.

## Σε συλλογικό επίπεδο
### Νεανικά χρόνια
Γεννήθηκε στο Λιντς της Αυστρίας από Κροάτες γονείς. Ξεκίνησε την επαγγελματική του καριέρα στη Ντιναμό Ζάγκρεμπ σε ηλικία 16 ετών με την οποία κέρδισε δύο τίτλους πρωταθλήματος πριν αποκτηθεί από την ιταλική Ίντερ  το 2013 σε ηλικία μόλις 19 ετών. 

### Ίντερ
Στις 31 Ιανουαρίου 2013 ο Κόβασιτς μεταγράφηκε στην Ίντερ με συνολικό ποσόν μεταγραφής τα €11 εκατομμύρια άμεσα και €4 εκατομμύρια, αν η Ίντερ προκρινόταν στο Τσάμπιονς Λιγκ. Έκανε ντεμπούτο στο πρωτάθλημα Ιταλίας στις 3 Φεβρουαρίου 2013. Φόρεσε το νούμερο 10 που κατείχε πιο πριν ο Γουέσλεϊ Σνάιντερ.

### Ρεάλ Μαδρίτης
Στις 16 Αυγούστου 2015 ο προπονητής της Ίντερ, Ρομπέρτο Μαντσίνι επιβεβαίωσε τη μετακίνηση του Κόβασιτς στη Ρεάλ Μαδρίτης. Όπως δήλωσε, η Ίντερ αναγκάστηκε να πουλήσει τον παίκτη λόγω των κανονισμών του Financial Fair Play που έχει θέσει η UEFA. Ο Κόβασιτς υπέγραψε συμβόλαιο διάρκειας 6 ετών.

### Τσέλσι
Τον Αύγουστο του 2018 υπέγραψε στην Τσέλσι.

## Εθνική Κροατίας
Έκανε ντεμπούτο στην εθνική ομάδα της χώρας του στις 22 Μαρτίου 2013 σε αγώνα της προκριματικής φάσης του Παγκόσμιου Κυπέλλου 2014 εναντίον της Σερβίας. 

## Στατιστικά
### Με συλλόγους
: Έως 18 Αυγούστου 2015: 

# a. Συμμετοχές UEFA Champions League           2. b. Συμμετοχές UEFA Europa League

### Εθνική Κροατίας
: Έως 26 Ιουνίου 2015: 

## Παραπομπές


Κατηγορία:Κροάτες ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Κροατίας Κ14
Κατηγορία:Ποδοσφαιριστές Εθνικής Κροατίας Κ15
Κατηγορία:Ποδοσφαιριστές Εθνικής Κροατίας Κ17
Κατηγορία:Ποδοσφαιριστές Εθνικής Κροατίας Κ19
Κατηγορία:Ποδοσφαιριστές Εθνικής Κροατίας Κ21
Κατηγορία:Ποδοσφαιριστές Εθνικής Κροατίας
Κατηγορία:Ποδοσφαιριστές Σέριε Α
Κατηγορία:Ποδοσφαιριστές Πρβα Λίγκα
Κατηγορία:Ποδοσφαιριστές Ντιναμό Ζάγκρεμπ
Κατηγορία:Ποδοσφαιριστές Ίντερ
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές Ρεάλ Μαδρίτης
Κατηγορία:Ποδοσφαιριστές Μάντσεστερ Σίτι
Κατηγορία:Ποδοσφαιριστές Τσέλσι ΦΚ
Κατηγορία:Ποδοσφαιριστές Πρέμιερ Λιγκ
Κατηγορία:Ποδοσφαιριστές Παγκοσμίου Κυπέλλου 2014
Κατηγορία:Ποδοσφαιριστές Ευρωπαϊκού Πρωταθλήματος 2016
Κατηγορία:Ποδοσφαιριστές Παγκοσμίου Κυπέλλου 2018
Κατηγορία:Παίκτες νικητές ΟΥΕΦΑ Γιουρόπα Λιγκ
Κατηγορία:Ποδοσφαιριστές Ευρωπαϊκού Πρωταθλήματος 2020
Κατηγορία:Ποδοσφαιριστές Παγκοσμίου Κυπέλλου 2022
Κατηγορία:FIFA Century Club
Κατηγορία:Ποδοσφαιριστές Ευρωπαϊκού Πρωταθλήματος 2024
Αλέξανδρος Παπαδόπουλος (βουλευτής Ιωαννίνων)

Ο **Αλέξανδρος Β. Παπαδόπουλος** (1908 - Ιανουάριος 1982) ήταν Έλληνας αντιστασιακός και πολιτικός από την Ήπειρο. Διετέλεσε βουλευτής Ιωαννίνων.

## Βιογραφία
Ήταν πρώην αστυνομικός και  αργότερα εργάστηκε ως εργολάβος. Πατέρας του ήταν ο Βασίλειος Παππάς, ο οποίος ήταν μέλος του αντάρτικου σώματος του Ιωάννη Πουτέτση και σκοτώθηκε το 1911 σε σύγκρουση με οθωμανικές δυνάμεις και Αλβανούς ένοπλους.

Κατά τη διάρκεια της Κατοχής, ο Παπαδόπουλος  ανέπτυξε αντιστασιακή δράση ως οπλαρχηγός του ΕΔΕΣ, καθώς ανέλαβε τη διοίκηση του Ανεξάρτητου συντάγματος Ξηροβουνίου με δύναμη 800 ανταρτών. 
Το σύνταγμα ανέλαβε σαμποτάζ κατά μήκους της οδού Πρεβέζης - Ιωαννίνων εναντίων των Γερμανών το καλοκαίρι του 1944 και θεωρείται η πιο αξιόμαχη μονάδα του ΕΔΕΣ. Το συγκεκριμένο σύνταγμα απελευθέρωσε τα Ιωάννινα στις 15 Οκτωβρίου 1944 επισφραγίζοντας συμβολικά την λήξη της κατοχικής περιόδου στην Ήπειρο. 
Κατά την διάρκεια των δεκεμβριανών το σύνταγμα Ξηροβουνίου αποδείχθηκε αξιόμαχο ενάντια στις μάχες με τον ΕΛΑΣ. Ανέλαβε την φύλαξη της Εδεσίτικης φάλαγγας που οπισθοχωρούσε από την Ήπειρο προς την Κέρκυρα μέσω της οδού Πρεβέζης - Ιωαννίνων. Η αποστράτευση των ανταρτών έγινε τον Φεβρουάριο 1945.
Πήρε μέρος στον εμφύλιο από τις τάξεις της χωροφυλακης. Πολέμησε στο Γράμμο και στο Βίτσι και συγκεκριμένα με το 24ο Τάγμα χωροφυλακης στην μάχη της Κόνιτσας. 
Στις εκλογές του 1946 εξελέγη για πρώτη φορά βουλευτής υποστηριζόμενος από το συνδυασμό του Εθνικού Κόμματος της Ελλάδας (Ναπολέων Ζέρβας) με 7.841 ψήφους. Το 1950 εξελέγη ξανά, όμως παραιτήθηκε για χάρη του Δημήτριου Ιωάννου, ο οποίος υπήρξε επιλαχών. Στη συνέχεια εξελέγη ξανά βουλευτής με τον Ελληνικό Συναγερμό το 1952. Τέλος, προσχώρησε στο Κόμμα Προοδευτικών, με το οποίο εξελέγη ξανά βουλευτής στις εκλογές του 1961 και είχε αποτύχει να εκλεγεί στις εκλογές του 1956 και του 1958. Το 1963 ήταν υποψήφιος με την Ένωση Κέντρου χωρίς επιτυχία και το 1964 έπειτα από διαφωνία με το κόμμα, δεν κατήλθε ως υποψήφιος. 
Πέθανε στις αρχές του 1982 και ήταν παντρεμένος με την Αλεξάνδρα Παπαδοπούλου και είχαν παιδιά. Το μνημόσυνο για τις 40 ημέρες μετά το θάνατό του τελέστηκε στη Σκλίβανη Ιωαννίνων.

## Παράσημα
* Χρυσό Αριστείο Ανδρείας
* Πολεμικός Σταυρός Α Τάξεως στην πολεμική Σημαία του Σύνταγματος Ξηροβουνίου

## Συγγραφικό έργο
* Απομνημονεύματα

## Παραπομπές


Κατηγορία:Μέλη του ΕΔΕΣ
Κατηγορία:Μέλη των Εθνικών Ομάδων Ελλήνων Ανταρτών
Κατηγορία:Βουλευτές Ιωαννίνων
Κατηγορία:Βουλευτές εκλεγμένοι με τον Ελληνικό Συναγερμό
Κατηγορία:Βουλευτές εκλεγμένοι με το κόμμα των Φιλελευθέρων
Κατηγορία:Βουλευτές εκλεγμένοι με το Εθνικό Κόμμα
Τζόρτζιο Κιελίνι

Ο **Τζόρτζιο Κιελίνι** (*Giorgio Chiellini*, 14 Αυγούστου 1984) είναι Ιταλός πρώην διεθνής ποδοσφαιριστής, που αγωνιζόταν στη θέση του αμυντικού.

Αγωνίστηκε στη Γιουβέντους αλλά και στις Λιβόρνο, Ρόμα και Φιορεντίνα.

Στους Ολυμπιακούς Αγώνες του 2004 κατέκτησε το χάλκινο μετάλλιο με την Εθνική Ιταλίας. Το 2021 κατέκτησε το Euro 2020 με την Εθνική Ιταλίας.

## Προσωπική ζωή
Τον Ιούλιο του 2014 ο Κιελίνι παντρεύτηκε την Καρολίνα Μπονιστάλι.

## Παραπομπές


## Εξωτερικοί σύνδεσμοι
*

Κατηγορία:Ιταλοί ποδοσφαιριστές
Κατηγορία:Ποδοσφαιριστές Εθνικής Ιταλίας
Κατηγορία:Ποδοσφαιριστές Γιουβέντους
Κατηγορία:Ποδοσφαιριστές Φιορεντίνα
Κατηγορία:Ποδοσφαιριστές Ρόμα
Κατηγορία:Ποδοσφαιριστές ΑΣ Λιβόρνο Κάλτσιο
Κατηγορία:Ποδοσφαιριστές Σέριε Α
Κατηγορία:Ποδοσφαιριστές Σέριε Β
Κατηγορία:Ποδοσφαιριστές Σέριε Γ
Κατηγορία:Ποδοσφαιριστές Ευρωπαϊκού Πρωταθλήματος 2008
Κατηγορία:Ποδοσφαιριστές Κυπέλλου Συνομοσπονδιών FIFA 2009
Κατηγορία:Ποδοσφαιριστές Παγκοσμίου Κυπέλλου 2010
Κατηγορία:Ποδοσφαιριστές Ευρωπαϊκού Πρωταθλήματος 2012
Κατηγορία:Ποδοσφαιριστές Κυπέλλου Συνομοσπονδιών FIFA 2013
Κατηγορία:Ποδοσφαιριστές Παγκοσμίου Κυπέλλου 2014
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Ευρωπαϊκού Πρωταθλήματος 2016
Κατηγορία:FIFA Century Club
Κατηγορία:Δίδυμοι αθλητές
Κατηγορία:Ποδοσφαιριστές Ευρωπαϊκού Πρωταθλήματος 2020
Κατηγορία:Ποδοσφαιριστές Λος Άντζελες ΦΚ
Κατηγορία:Ποδοσφαιριστές Μέιτζορ Λιγκ Σόκερ
Κατηγορία:Ιππότες του Τάγματος της Αξίας της Ιταλικής Δημοκρατίας
Κατηγορία:Παίκτες νικητές Ευρωπαϊκού Πρωταθλήματος Ποδοσφαίρου
Κατηγορία:Ιταλοί Ολυμπιονίκες
Κατηγορία:Ποδοσφαιριστές ολυμπιακής ομάδας Ιταλίας
Κατηγορία:Ολυμπιονίκες του ποδοσφαίρου
Κατηγορία:Ποδοσφαιριστές στους Θερινούς Ολυμπιακούς Αγώνες 2004
AGB Hellas

Η **AGB Hellas** είναι η μεγαλύτερη εταιρεία τηλεθέασης στην Ελλάδα.

## Ιστορία
Η AGB Hellas δραστηριοποιείται στην Ελλάδα από το 1988 για τη μέτρηση τηλεθέασης με τη χρήση μετρητών People Meters που είναι εγκατεστημένοι σε κάποιες τηλεοράσεις. Τα δείγματα της AGB αριθμούν περίπου 1.200 νοικοκυριά και πάνω από 3.500 ανθρώπους στην ηπειρωτική Ελλάδα. Δραστηριοποιείται ακόμα και στα νησιά αλλά και σε ημιαστικές και αγροτικές περιοχές. Τον Απρίλιο του 2006 η AGB Hellas κατηγορήθηκε για 17 μαύρες τρύπες τηλεθέασης.

## Παραπομπές


Κατηγορία:Ελληνική τηλεόραση
Χριστόφορος Βούλγαρης

Ο **Χριστόφορος Βούλγαρης** ήταν βυζαντινός στρατηγός και διοικητής (κατεπάνω) της Ιταλίας από το 1027 έως το 1029. Αντικατέστησε τον Βασίλειο Βοϊωάννη ως κατεπάνω. 

Σύμφωνα με το Χρονικό του Λύκου πρωτοσπαθάριου η αντικατάσταση του Βοϊωάννη έγινε τον Νοέμβριο του 1028, αλλά η ημερομηνία αυτή έχει διορθωθεί από το σύγχρονο ιστορικό Ferdinand Chalandon στο 1027 (την ίδια χρονιά που πεθαίνει Guaimar Γ΄ του Σαλέρνο). Στο 1027 ο Οβιανός συνθηκολόγησε και με τους βυζαντινούς. Το 1029 ο Χριστόφορος νικήθηκε κοντά στο Ρήγιο από τους Άραβες. Για τον λόγο αυτό ο αυτοκράτορας Ρωμανός Γ Αργυρός τον αντικατέστησε με τον Πόθο Αργυρό.

## Πηγές
* Lupo Protospata, *Chronicon rerum in regno Neapolitano gestarum*,1102.
* Chalandon, Ferdinand, *Histoire de la domination normande en Italie et en Sicile*, Paris, 1907.

Κατηγορία:Κατεπάνω της Ιταλίας
Κατηγορία:Βυζαντινοί του 12ου αιώνα
Ποτάμι (αποσαφήνιση)

Το **ποτάμι** μπορεί να αναφέρεται σε ένα από τα εξής:

*ποταμός, υδάτινο ρεύμα.
*Το Ποτάμι, πρώην πολιτικό κόμμα της Ελλάδας.
*ποτάμι (τοιχογραφία), τοιχογραφία οικίας στο Ακρωτήρι Θήρας.
*Ποτάμι Λευκωσίας
*Ποτάμι Μεσοκάμπου Σάμου

## Σχετικά
* Ποταμοί θεοί των ποταμών.
* Ποταμός (αποσαφήνιση).
Μπέλεθ-Μάλαγα

Η **Μπέλεθ-Μάλαγα** (στα ισπανικά: Vélez-Málaga) είναι ο τέταρτος μεγαλύτερος σε πληθυσμό δήμος πόλη της επαρχίας της Μάλαγας στην Ανδαλουσία. Η ομώνυμη πόλη και κέντρο του δήμου είχε το 2013 39.139 κατοίκους και τη συμπλήρωνε σε μέγεθος η γειτονική Τόρε δελ Μαρ με 21.759. Η Μπέλεθ-Μάλαγα ανάγεται στη ιβηρική και ρωμαϊκή πολίχνη, που συνέχισε να υφίσταται στην βησιγοτθική περίοδο αλλά έζησε το απώγειό της κάτω από αραβικό έλεγχο με το όνομα *Ballix Malica* όταν ορίστηκε ως κέντρο της ευρύτερης περιοχής της κοιλάδας του ποταμού Μπέλεθ.

Χαρακτηριστικά γνωρίσματα της πόλης είναι το πλήθος των αρχαιολογικών χώρων που διαθέτει (κυρίως φοινικικούς και ρωμαϊκούς οικισμούς όπως το Τοσκάνος) και των αρχιτεκτονικών μνημείων που άφησε πίσω το το ισπανικό Μπαρόκ. Υπήρξε γενέτειρα της φιλοσόφου Μαρία Θαμπράνο.

## Παραπομπές


Κατηγορία:Δήμοι της επαρχίας της Μάλαγας